CELEX: 52008PC0805
Language: da
Date: 2008-12-01
Title: Forslag til Rådets direktiv om ændring af direktiv 2005/112/EF om det fælles merværdiafgiftssystem for så vidt angår afgiftssvig i forbindelse med import og andre grænseoverskridende transaktioner

Vigtig juridisk meddelelse

|

52008PC0805

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 1.12.2008KOM(2008) 805 endelig2008/0228 (CNS)Forslag tilRÅDETS DIREKTIVom ændring af direktiv 2005/112/EF om det fælles merværdiafgiftssystem for så vidt angår afgiftssvig i forbindelse med import og andre grænseoverskridende transaktioner(forelagt af Kommissionen)om ændring af direktiv 2005/112/EF om det fælles merværdiafgiftssystem for så vidt angår afgiftssvig i forbindelse med import og andre grænseoverskridende transaktioner(forelagt af Kommissionen)BEGRUNDELSE1. BAGGRUND FOR FORSLAGET |110 | Begrundelse og formål Forslaget er en del af en række konventionelle foranstaltninger, som snart vil blive fremlagt i forbindelse med en koordineret indsats på EU-plan for at bekæmpe momssvig. Forslaget vedrører ændringer af momsdirektivet, som er nødvendige for at gennemføre to af de bebudede foranstaltninger, som vedrører en specifik momsfritagelse ved indførsel og solidarisk hæftelse. Formålet med forslaget er dels at skabe klarhed omkring de betingelser for en allerede eksisterende specifik momsfritagelse ved indførsel, der i øjeblikket misbruges svigagtigt, og dels at give skattemyndighederne et redskab til at inddrive moms fra ikke-etablerede handlende i tilfælde, hvor disse handlendes manglende overholdelse af deres indberetningsforpligtelser har bidraget til svig. |120 | Generel baggrund På økonomi- og finansministrenes møde i Rådet 4. december 2007 blev Kommissionen opfordret til at videreføre sit arbejde med konventionelle foranstaltninger for at bekæmpe momssvig, især inden for rammerne af ekspertgruppen vedrørende en strategi for bekæmpelse af skattesvig, at fremlægge sine konklusioner i første halvdel af 2008 og om nødvendigt at overveje lovgivningsforslag vedrørende konventionelle foranstaltninger. Drøftelserne siden da har gjort det klart, at medlemsstaterne ønsker, at Kommissionen fremskynder arbejdet med konventionelle foranstaltninger for at bekæmpe momssvig og forelægger lovgivningsforslag for Rådet for at afhjælpe manglerne i den nuværende lovgivning. Kommissionen vil som reaktion på Rådets opfordring fremlægge en meddelelse om en koordineret strategi for bekæmpelse af momssvig i Den Europæiske Union ledsaget af en række foranstaltninger, som den snart vil fremlægge lovgivningsforslag om. Denne meddelelse fremlægges også til Kommissionens vedtagelse i dag. Dette forslag er en del af den første række forslag, som er bebudet i denne meddelelse. |130 | Gældende bestemmelser på det område, som forslaget vedrører a) Momsfritagelse ved indførsel I henhold til momsdirektivets artikel 143, litra d), (Rådets direktiv 2006/112/EF af 28. november 2006) gives der momsfritagelse ved indførsel af varer, der efterfølgende forsendes eller transporteres inden for Fællesskabet til en afgiftspligtig person i en anden medlemsstat. Den praktiske gennemførelse heraf, herunder betingelserne for at indrømme fritagelsen, overlades til medlemsstaterne, og det har givet anledning til forskelle i medlemsstaternes praksis. Ifølge momsdirektivets artikel 145, stk. 1, forelægger Kommissionen om nødvendigt Rådet forslag med henblik på at præcisere anvendelsesområdet for de i artikel 143 nævnte fritagelser og de nærmere regler for deres praktiske anvendelse. Indtil nu har Kommissionen ikke fremlagt et sådant forslag. Bedrageriefterforskere i medlemsstaterne har gjort Kommissionen opmærksom på den øgede anvendelse af denne specifikke fritagelse ved import i de tilfælde af svig med forsvundne forhandlere (MTIC), som de har afsløret. Yderligere undersøgelser af problemet har vist, at den svigagtige anvendelse af denne bestemmelse i høj grad skyldes uhensigtsmæssig gennemførelse af fritagelsen i national ret, hvilket har ført til en situation, hvor toldmyndighedernes kontrol med de importerede varers fysiske bevægelse inden for Fællesskabet ikke er garanteret. Som følge af den omfattende og svigagtige anvendelse af denne specifikke fritagelse er det hensigtsmæssigt, at Kommissionen tager initiativ til at indføre lovgivning med henblik på at fastlægge detaljerede regler på EU-niveau for denne bestemmelses gennemførelse. b) Solidarisk hæftelse Ifølge momsdirektivets artikel 205 kan medlemsstaterne lade en anden end den betalingspligtige person hæfte solidarisk for momsens erlæggelse. Af hensyn til principperne om proportionalitet, transparens og retlig sikkerhed og for at sikre en ensartet anvendelse af denne bestemmelse i tilfælde, hvor den person, som foretager en afgiftsfri levering inden for Fællesskabet, ikke har opfyldt sine indberetningsforpligtelser, er det nødvendigt at indføre bindende solidarisk hæftelse og at fastlægge detaljerede vilkår for hæftelsens anvendelse. |140 | Overensstemmelse med andre EU-politikker og -mål Bekæmpelse af afgiftssvig indgår som en del af Lissabonstrategien. I sin meddelelse af 25. oktober 2005 om skatte- og toldpolitikkens bidrag til Lissabonstrategien understregede Kommissionen, at momssvig er årsag til betydelige forvridninger af det indre markeds funktion, da den hindrer loyal konkurrence og også langsomt reducerer de indtægter, der skulle være anvendt til gennemførelse af offentlige tjenester på nationalt plan. Øget skattesvig resulterer i en øget skattebyrde for lovlydige virksomheder, eftersom regeringerne er tvunget til at indhente deres indtægtsunderskud. Forslaget giver medlemsstaterne større sikkerhed med hensyn til omfanget af nogle af de foranstaltninger, som de kan indføre for at bekæmpe svig mere effektivt og sikre inddrivelse af afgifter på specifikke transaktioner, når den handlende bevidst har bidraget til risikoen for, at der opstår momstab på deres område. |2. HØRING AF INTERESSEREDE PARTER OG KONSEKVENSANALYSE |Høring af interesserede parter |211 | Høringsmetoder, hovedmålgrupper og respondenternes overordnede profil Det tekniske arbejde på dette område blev udført af eksperter i medlemsstaterne. |212 | Sammenfatning af svarene og af, hvordan der er taget hensyn til dem a) Momsfritagelse ved indførsel Eksperternes arbejde resulterede i en række anbefalinger. Blandt anbefalingerne var, at importøren af varer bør identificeres med henblik på moms i importlandet, eller at denne bør udpege en fiskal repræsentant i denne medlemsstat, som allerede anført i momsdirektivets artikel 214, stk. 1, litra a). Endvidere bør denne importør meddele de myndigheder, som har ansvaret for kontrol af momsforpligtelserne ved indførsel, momsregistreringsnummeret på den afgiftspligtige person, som er etableret i en anden medlemsstat, og som varerne vil blive sendt til. Desuden bør det sikres, at denne importør på indførselstidspunktet kan bevise, at varerne vil forlade den medlemsstat, hvortil de er blevet importeret, for at blive afsendt eller transporteret til en anden medlemsstat. Disse anbefalinger danner grundlag for den foreslåede ændring af momsdirektivets artikel 143, litra d). Andre anbefalinger vedrørte praksis af mere administrativ karakter, som ikke kræver ændring af momsdirektivet. b) Solidarisk hæftelse De grundlæggende betingelser for indførelse af solidarisk hæftelse på tværs af grænserne blev ligeledes drøftet med medlemsstaternes eksperter, og disse elementer indgår i udkastet til retsakten. |Ekspertbistand |229 | Der har ikke været behov for ekstern ekspertbistand. |230 | Konsekvensanalyse Begge foranstaltninger vedrører ændringer af mere teknisk karakter af to artikler i momsdirektivet med henblik på skabe klarhed omkring de to artiklers anvendelse. Da der ikke er tale om væsentlige ændringer af Fællesskabets eksisterende momslovgivning, blev det ikke anset for nødvendigt at udarbejde en konsekvensanalyse. Der vil ikke blive tale om yderligere byrder for virksomhederne eller yderligere omkostninger for virksomhederne eller skattemyndighederne. |3. FORSLAGETS RETLIGE ELEMENTER |305 | Resumé af forslaget Forslaget tager sigte på at ændre to eksisterende artikler i momsdirektivet. a) Momsfritagelse ved indførsel Den første foranstaltning vil yderligere specificere de vilkår, som skal gælde, for at en specifik fritagelse ved indførsel anvendes korrekt. b) Solidarisk hæftelse Med den anden foranstaltning indføres solidarisk hæftelse for afgiftspligtige personer, der leverer varer inden for Fællesskabet, for den moms, som skal svares ved erhvervelsen af disse varer i en anden medlemsstat, hvor denne person ikke er etableret, når denne person ikke har indgivet eller ikke i tide har indgivet en oversigt, eller når oversigten ikke indeholder de relevante oplysninger. |310 | Retsgrundlag Artikel 93 i EF-traktaten |320 | Subsidiaritetsprincippet Subsidiaritetsprincippet finder anvendelse, for så vidt som forslaget ikke hører ind under Fællesskabets enekompetence. |Målene med forslaget kan af nedenstående grunde ikke opfyldes på tilfredsstillende vis af medlemsstaterne. |321 | I det foreliggende tilfælde fastsætter Rådets direktiv 2006/112/EF reglerne for Fællesskabets momsordnings funktion. For yderligere at skabe klarhed omkring to af disse gældende harmoniserede bestemmelser skal de ændres ved en retsakt vedtaget af Fællesskabet. Medlemsstaterne kan ikke vedtage national lovgivning, som er i modstrid med fællesskabslovgivningen. |En indsats på fællesskabsplan vil af nedenstående grunde udgøre et mere effektivt redskab til at nå målene for forslaget. |324 | Foranstaltninger truffet på fælleskabsniveau gør det muligt at bekæmpe afgiftssvig mere effektivt. |325 | De vil desuden være en garanti for, at bestemmelserne anvendes på en harmoniseret måde. |327 | a) Momsfritagelse ved indførsel For at undgå at import med afgiftsfritagelse omdirigeres til medlemsstater, som ikke anvender sådanne strenge betingelser, er det nødvendigt at fastsætte de yderligere betingelser på EU-niveau. b) Solidarisk hæftelse Ifølge princippet om retlig sikkerhed bør alle handlende, som er etableret i EU, vide, at de kan komme til at hæfte solidarisk for betalingen af moms på erhvervelsen inden for Fællesskabet af varer i en anden medlemsstat og kende betingelserne for anvendelse af den solidariske hæftelse. Disse betingelser bør være præcise og anvendes ensartet i alle medlemsstater. |Forslaget er derfor i overensstemmelse med subsidiaritetsprincippet. |Proportionalitetsprincippet Forslaget er i overensstemmelse med proportionalitetsprincippet af nedenstående grunde. |331 | De foreslåede ændringer af direktivet er minimale. a) Momsfritagelse ved indførsel De supplerende betingelser for at anvende momsfritagelsen ved indførsel er i princippet allerede gældende nu, og de indsættes kun for at bistå medlemsstaterne med at anvende en harmoniseret fremgangsmåde ved den praktiske anvendelse af fritagelsen. De oplysninger, som importøren skal fremlægge, er ikke forskellige fra de oplysninger, som allerede i dag skal fremlægges ved fritagelse for moms ved indførsel. Importøren skal blot påvise, at indførslen efterfølges af en afgiftsfri levering eller forsendelse af varer inden for Fællesskabet til en anden medlemsstat, og han skal anføre dette i oversigten. Der pålægges ikke yderligere finansielle byrder, og de administrative byrder er ikke nye, men derimod beskedne og begrænset til importører, som ønsker at anvende toldprocedure nr. 4200 og derved undgå at svare moms ved indførslen, når importen efterfølges af en levering eller forsendelse af varer inden for Fællesskabet til en anden medlemsstat. Disse oplysninger bør faktisk allerede i dag være tilgængelige for disse importører. b) Solidarisk hæftelse Der indføres en specifik betinget og bindende regel om solidarisk hæftelse i alle medlemsstater, som skal gælde tilfælde, hvor en leverandør har bidraget til tab af moms på erhvervelsen af varerne inden for Fællesskabet i en anden medlemsstat ved at undlade eller ved for sent at indgive sin oversigt eller ved at indgive en oversigt, som ikke indeholder alle oplysninger om leveringen inden for Fællesskabet. Leverandøren vil få mulighed for at bevise over for toldmyndighederne i den medlemsstat, hvor momsen på erhvervelsen inden for Fællesskabet er skyldig, at undladelsen er behørigt begrundet, og at den manglende opfyldelse af indberetningspligten skyldes ubevidste fejl af underordnet betydning. |332 | Endvidere er EF-Domstolens nuværende retspraksis fortsat gældende for denne bestemmelse. Reglen indfører en klar og præcis forpligtelse for den afgiftspligtige person, som foretager leveringen inden for Fællesskabet, således at denne utvetydigt kender sine rettigheder og forpligtelser og således kan træffe foranstaltninger i overensstemmelse hermed. Den foreslåede foranstaltning er derfor i overensstemmelse med kravet om retlig sikkerhed for den handlende. Den kendsgerning, at leverandøren skal indgive en korrekt oversigt, er ikke en yderligere administrativ byrde for virksomhederne, da denne forpligtelse allerede findes i Fællesskabets nuværende momslovgivning. Det er vigtigt at erindre, at de oplysninger, som medlemsstaterne modtager via de oversigter, som leverandørerne indgiver, udgør deres vigtigste, hvis ikke eneste, oplysninger om erhvervelser af varer inden for Fællesskabet, som finder sted på deres område. Der er derfor af største betydning, at disse oplysninger indgives, og at de afspejler korrekte data, så de kan anvendes i kontroløjemed. Den afgiftspligtige person, som foretager levering inden for Fællesskabet, risikerer endvidere kun at komme til at hæfte solidarisk, hvis erhververen ikke har indgivet sin momsangivelse i forbindelse med erhvervelsen inden for Fællesskabet. Begge foreslåede foranstaltninger er derfor målrettede og begrænsede i omfang og overholder princippet om proportionalitet samt kravet til retlig sikkerhed. |Reguleringsmiddel/reguleringsform |341 | Foreslåede instrument: direktiv |342 | Andre midler vil ikke være hensigtsmæssige af nedenstående årsager: Forslaget tager sigte på at ændre to artikler i momsdirektivet, og ændringerne skal derfor ske ved et direktiv. |4. BUDGETMÆSSIGE KONSEKVENSER |409 | Forslaget har ingen konsekvenser for Fællesskabets budget. |5. YDERLIGERE INFORMATIONER |550 | Sammenligningstabel Medlemsstaterne skal tilsende Kommissionen de nationale bestemmelser, der sættes i kraft for at gennemføre direktivet, sammen med en sammenligningstabel, der viser sammenhængen mellem de pågældende bestemmelser og dette direktiv. |570 | Nærmere redegørelse for forslaget a) Momsfritagelse ved indførsel Formålet med ændringen af artikel 143, litra d), er at indføre følgende tre betingelser for fritagelsen: - forpligtelse til, at importøren identificeres med henblik på moms, eller at denne udpeger en fiskal repræsentant i den medlemsstat, hvortil importen finder sted - forpligtelse til, at den person, som påberåber sig fritagelse, angiver, at varerne vil forlade den medlemsstat, hvortil de er blevet importeret, for at blive afsendt eller leveret til en anden medlemsstat - forpligtelse til, at importøren på indførselstidspunktet angiver momsregistreringsnummeret på den afgiftspligtige person, som varerne vil blive sendt til i den anden medlemsstat. Den person, som importerer varerne, og som ønsker at gøre brug af momsfritagelsen, fordi varerne er bestemt for en anden medlemsstat, skal derfor dokumentere, at han er momsregistreret i den medlemsstat, hvortil varerne importeres, og han skal på indførselstidspunktet angive, at varerne vil være omfattet af en afgiftsfri levering eller forsendelse inden for Fællesskabet fra den medlemsstat, hvortil importen finder sted. For at denne anden betingelse skal være opfyldt, skal han kunne bevise, at ovennævnte betingelser er opfyldt. På den anden side afhænger den korrekte anvendelse af denne fritagelse af en smidig informationsstrøm mellem de nationale told- og skattemyndigheder og mellem skattemyndighederne i de forskellige berørte medlemsstater. Denne forpligtelse til at indsamle og videresende oplysningerne påhviler medlemsstaternes told- og skattemyndigheder. Kun en samlet tilgang fra Kommissionens side for at tilvejebringe en strammere lovramme for anvendelse af fritagelsen og fra medlemsstaternes side for at indsamle og videresende disse oplysninger til de forskellige involverede parter kan garantere en effektiv bekæmpelse af misbrug. b) Solidarisk hæftelse Ændringen af artikel 205 vedrører medlemsstaternes pligt til at indføre solidarisk hæftelse for handlende, som ikke er etableret på deres område, for momsen på deres kunders erhvervelse af disse varer inden for Fællesskabet, når visse forpligtelser ikke er opfyldt, hvorved leverandøren implicit bidrager til et momstab i den medlemsstat, hvor erhvervelsen inden for Fællesskabet finder sted. Dette gælder, når leverandøren ikke har opfyldt sin forpligtelse til at indgive en oversigt med angivelse af leveringen, og når momsen ikke blev opgivet i momsangivelsen af den person, som foretager erhvervelsen af disse varer inden for Fællesskabet På denne måde modtager den medlemsstat, hvor erhvervelsen inden for Fællesskabet finder sted, ikke information om, at varerne er ankommet til dets territorium. Af hensyn til de generelle principper om proportionalitet og retlig sikkerhed har leverandøren mulighed for at tilbagevise den formodning, som skabes ved denne artikel, ved at fremlægge behørig begrundelse for undladelsen for de kompetente skattemyndigheder. På denne måde vil medlemsstaterne få et yderligere retsgrundlag, som gør det muligt for dem at indkræve moms på erhvervelser inden for Fællesskabet fra en afgiftspligtig person, som er impliceret i en svigagtig transaktion eller kæde af transaktioner, hvorved risikoen og omkostningerne øges for de svigagtige personer, og gennemførelsen af disse svigagtige transaktioner vanskeliggøres. Samtidig vil det give leverandøren incitament til at indgive en korrekt og fuldstændig oversigt til tiden og således forbedre kvaliteten af de data, som transmitteres via systemet til udveksling af momsoplysninger (VIES). |E-10456 |2008/0228 (CNS)Forslag tilRÅDETS DIREKTIVom ændring af direktiv 2005/112/EF om det fælles merværdiafgiftssystem for så vidt angår afgiftssvig i forbindelse med import og andre grænseoverskridende transaktionerRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 93,under henvisning til forslag fra Kommissionen[1],under henvisning til udtalelse fra Europa-Parlamentet[2],under henvisning til udtalelse fra Det Europæiske Økonomiske og Sociale Udvalg[3], ogud fra følgende betragtninger:(1) I konklusionerne fra Rådets møde (økonomi og finans) den 28. november 2006 blev det vedtaget at opstille en strategi mod skattesvig på EU-plan, især skattesvig inden for indirekte beskatning, for at supplere medlemsstaternes egen indsats.(2) To af de foranstaltninger, som er blevet drøftet i denne forbindelse, kræver en ændring af Rådets direktiv 2005/112/EF af 28. november 2006 om det fælles merværdiafgiftssystem[4].(3) Indførslen af varer er fritaget for merværdiafgift (moms), hvis den efterfølges af afsendelse eller levering af de pågældende varer til en afgiftspligtig person i en anden medlemsstat. Betingelserne for indrømmelse af fritagelsen fastsættes af medlemsstaterne. Erfaringen har imidlertid vist, at forskelle i anvendelsen udnyttes af handlende til at undgå betaling af moms på varer, som importeres på denne måde.(4) For at undgå en sådan udnyttelse og som følge af Kommissionens forpligtelse til, når det er nødvendigt, at forelægge Rådet forslag, som har til formål at begrænse omfanget af fritagelser ved indførsel og at fastsætte detaljerede regler for gennemførelsen heraf, er det nødvendigt nærmere at definere betingelserne for anvendelse af denne fritagelse.(5) Momsen skal betales af den person, som er afgiftspligtig over for skattemyndighederne. For at sikre betalingen af momsen kan medlemsstaterne imidlertid fastsætte, at en anden person under visse omstændigheder hæfter solidarisk for betalingen af momsen.(6) For at sikre, at en leverandør af varer, som bidrager til et momstab, når momsfritagne varer erhverves af en anden person, også kan komme til at hæfte solidarisk for betalingen af den moms, som skyldes for erhvervelse inden for Fællesskabet af disse varer i en medlemsstat, hvor den pågældende leverandør ikke er etableret (ikke-etableret leverandør), er det hensigtsmæssigt at indføre mulighed herfor.(7) For at imødekomme kravet om retlig sikkerhed for den ikke-etablerede leverandør er det nødvendigt, at alle medlemsstater anvender samme regler, og at vilkårene for anvendelsen er transparente.(8) Da målsætningerne for de foreslåede foranstaltningen derfor ikke i tilstrækkelig grad kan opfyldes af medlemsstaterne selv og således bedre kan opfyldes på fællesskabsplan, kan Fællesskabet kan træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går dette direktiv ikke ud over, hvad der er nødvendigt for at nå disse mål.(9) Direktiv 2006/112/EF bør ændres i overensstemmelse hermed -UDSTEDT FØLGENDE DIREKTIV:Artikel 1Direktiv 2006/112/EF ændres som følger:1) Artikel 143 ændres som følger:a) Indledningen affattes således:"1. Medlemsstaterne fritager følgende transaktioner:"b) Som stk. 2 indsættes:"2. Den i stk. 1, litra d), omhandlede fritagelse finder kun anvendelse, hvis importøren på indførselstidspunktet klart har givet de kompetente myndigheder i den medlemsstat, hvortil indførslen finder sted, alle følgende oplysninger:a) sit momsregistreringsnummer eller momsregistreringsnummeret på sin fiskale repræsentant i indførselslandetb) momsregistreringsnummeret på den kunde, som varerne leveres til i en anden medlemsstat, eller sit eget momsregistreringsnummer i den medlemsstat, hvortil varerne ankommer, når disse transporteres fra den medlemsstat, hvortil de er indført, i overensstemmelse med betingelserne i artikel 138, stk. 2, litra c)c) bevis for, at de importerede varer vil blive fremsendt eller transporteret fra den medlemsstat, hvortil de er indført, til en anden medlemsstat.2) Artikel 205 affattes således:"Artikel 2051. I de i artikel 193-200 samt i artikel 202, 203 og 204 omhandlede tilfælde kan medlemsstaterne fastsætte, at en anden end den betalingspligtige person hæfter solidarisk for momsens erlæggelse.2. I det i artikel 200 omhandlede tilfælde hæfter den person, som har leveret varerne i overensstemmelse med betingelserne i artikel 138, solidarisk for betalingen af momsen på erhvervelse inden for Fællesskabet af disse varer, når han ikke har opfyldt den i artikel 262 og 263 fastsatte forpligtelse til at indgive en oversigt med oplysninger om leveringen, eller når den indgivne oversigt ikke indeholder de oplysninger om leveringen, som er krævet i henhold til artikel 264.Første afsnit finder dog ikke anvendelse i følgende tilfælde:a) når kunden for den periode, i hvilken afgiften er forfaldet for den pågældende transaktion, har indgivet en momsangivelse som anført i artikel 250, der indeholder alle oplysninger om transaktionenb) når den person, som leverer varerne i overensstemmelse med de i artikel 138 fastlagte betingelser, til de kompetente myndigheders tilfredshed behørigt kan begrunde den i første afsnit omhandlede undladelse.Artikel 2 Gennemførelse1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2009. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.Artikel 3Dette direktiv træder i kraft på tyvendedagen efter offentliggørelsen i Den Europæiske Unions Tidende .Artikel 4Dette direktiv er rettet til medlemsstaterne.Udfærdiget i Bruxelles, den .På Rådets vegneFormand [1] EUT C af , s. .[2] EUT C af , s. .[3] EUT C af , s. .[4] Rådets direktiv 2006/112/EF af 28. november 2006 om det fælles merværdiafgiftssystem, EUT L 347 af 11.12.2006. Senest ændret ved direktiv 2008/8/EF, EUT L 44 af 20.2.2008.